CELEX: 32017D0041
Language: et
Date: 2017-12-08 00:00:00
Title: Euroopa Keskpanga otsus (EL) 2017/2444, 8. detsember 2017, millega muudetakse otsust (EL) 2015/2332 euromüntide emissioonimahu heakskiitmise menetlusraamistiku kohta (EKP/2017/41)

23.12.2017   
            
            
               ET
            
            
               Euroopa Liidu Teataja
            
            
               L 344/63
            
         EUROOPA KESKPANGA OTSUS (EL) 2017/2444,
   8. detsember 2017,
   millega muudetakse otsust (EL) 2015/2332 euromüntide emissioonimahu heakskiitmise menetlusraamistiku kohta (EKP/2017/41)
   EUROOPA KESKPANGA NÕUKOGU,
   võttes arvesse Euroopa Liidu toimimise lepingut, eelkõige selle artikli 128 lõiget 2,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 12.1,
   ning arvestades järgmist:
   
               (1)
            
            
               Euroopa Keskpanga otsus (EL) 2015/2332 (EKP/2015/43) (1) kehtestab müntide emissioonimahu heakskiitmise menetlusraamistikuga seotud reeglid.
            
         
               (2)
            
            
               EKP nõukogu leiab, et eurot rahaühikuna kasutatavate liikmesriikide poolt esitatud müntide emissioonimahu iga-aastaste ja ühekordsete heakskiitmise taotluste osas otsuste tegemise pädevus tuleks delegeerida EKP juhatusele, kui müntide taotletud emissioonimahu osas ei ole vaja muudatusi.
            
         
               (3)
            
            
               Kui EKP juhatus leiab, et juhul kui ühe või mitme eurot rahaühikuna kasutava liikmesriigi poolt taotletud müntide emissoonimahtu tuleb muuta, peab ta esitama EKP nõukogule põhjendatud ettepaneku koos taotletud muudatuste selgitustega; EKP nõukogule jääb otsuse tegemise pädevus.
            
         
               (4)
            
            
               Seetõttu tuleb otsust (EL) 2015/2332 (EKP/2015/43) vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Muudatused
   Otsust (EL) 2015/2332 (EKP/2015/43) muudetakse järgmiselt.
   
               1.
            
            
               Artiklit 2 muudetakse järgmiselt:
               
                           a)
                        
                        
                           lõige 9 asendatakse järgmisega:
                           „9.   Kui EKP juhatus teeb kindlaks, et euroala liikmesriikide poolt esitatud iga-aastaste heakskiitmise taotluste osas ei ole vaja muudatusi, võtab EKP juhatus vastu otsuse müntide iga-aastase emissioonimahu heakskiitmise kohta euroala jaoks enne selle kalendriaasta lõppu, mis eelneb heakskiidu taotluses käsitletud aastale.“; ja
                        
                     
                           b)
                        
                        
                           lisatakse järgmine lõige 10:
                           „10.   Kui EKP juhatus teeb kindlaks, et ühe või enama euroala liikmesriigi poolt esitatud müntide heakskiitmise taotluste osas tuleb teha muudatusi, esitab ta pärast asjaomase liikmesriigiga konsulteerimist EKP nõukogule põhjendatud ettepaneku koos taotletud muudatuste selgitustega. Sellistel juhtudel võtab EKP nõukogu ilma kohatu viivituseta vastu otsuse iga-aastase müntide emissioonimahu heakskiitmise kohta.“
                        
                     
         
               2.
            
            
               Artiklit 3 muudetakse järgmiselt:
               
                           a)
                        
                        
                           lõige 7 asendatakse järgmisega:
                           „7.   Kui EKP juhatus teeb kindlaks, et euroala liikmesriigi poolt lõike 5 kohaselt esitatud täiendava müntide emissioonimahu taotluse osas ei ole vaja muudatusi, võtab EKP juhatus ilma kohatu viivituseta vastu ühekordse heakskiitmise otsuse.“; ja
                        
                     
                           b)
                        
                        
                           lisatakse järgmine lõige 8:
                           „8.   Kui EKP juhatus teeb kindlaks, et euroala liikmesriigi poolt esitatud täiendava müntide emissioonimahu heakskiitmise taotluste osas tuleb teha muudatusi, esitab ta EKP nõukogule põhjendatud ettepaneku koos taotletud muudatuste selgitustega. Sellistel juhtudel võtab EKP nõukogu ühekordse heakskiitmise taotluse osas ilma kohatu viituseta vastu eraldi otsuse.“
                        
                     
         Artikkel 2
   Jõustumine
   Käesolev otsus jõustub päeval, mil sellest adressaatidele teatatakse.
   Seda kohaldatakse alates 1. jaanuarist 2018.
   Artikkel 3
   Adressaadid
   Käesolev otsus on adresseeritud euroala liikmesriikidele.
   
      Frankfurt Maini ääres, 8. detsember 2017
      
         
            EKP nõukogu nimel
         
         
            EKP president
         
         Mario DRAGHI
      
   
   
      (1)  Euroopa Keskpanga otsus (EL) 2015/2332, 4. detsember 2015, euromüntide emissioonimahu heakskiitmise menetlusraamistiku kohta (EKP/2015/43) (ELT L 328, 12.12.2015, lk 123).